
PARLAMENTUL ROMÂNIEI

CAMERA DEPUTAȚILOR
COMISIA PENTRU ÎNVĂȚĂMÂNT,

ȘTIINȚĂ, TINERET ȘI SPORT

București, 17 februarie 2021
Nr.4C-11/54
RAPORT 
asupra proiectului de Lege privind înființarea Institutului Teologic Creștin după Evanghelie ''Timotheus'' din București 
 (PLx. 89/2021)
1. În baza prevederilor art. 94 din Regulamentul Camerei Deputaților, republicat, cu adresa nr. PLx. 89 din 08 februarie 2021, Comisia pentru învățământ, știință, tineret și sport a primit spre dezbatere, în fond, proiectul de Lege privind înființarea Institutului Teologic Creștin după Evanghelie ''Timotheus'' din București.
Pentru întocmirea raportului, Comisia a analizat avizul favorabil al Consiliului Legislativ nr. 1034/14.10.2020. 
Proiectul de lege are ca obiect de reglementare înființarea Institutului Teologic Creștin după Evanghelie „Timotheusˮ din București, ca instituție de învățământ superior, persoană juridică de drept privat și de utilitate publică, parte a sistemului național de învățământ.
      
2. În funcție de obiectul și conținutul său, proiectul de Lege face parte din categoria legilor ordinare, potrivit prevederilor art. 73 din Constituția României, republicată.

La lucrările Comisiei au fost prezenți un număr de 23 deputați, din totalul de 24 membri ai Comisiei. 


În baza prevederilor art. 55 și 56 din Regulamentul Camerei Deputaților, republicat, la dezbaterea proiectului de Lege au participat ca invitați: domnul Victor Opaschi - secretar de stat, Secretariatul de Stat pentru Culte; doamna Ioana Lazăr - secretar general în cadrul Ministerului Educației.

3. Potrivit prevederilor art. 75 alin. (1) din Constituția României, republicată, și ale art.91 alin.(9) din Regulamentul Camerei Deputaților, republicat, Camera Deputaților este Cameră decizională.
Senatul, în calitate de primă Cameră sesizată, a adoptat proiectul de lege în ședința din 03 februarie 2021, în condițiile art. 75 alineatul (2) teza a  III-a din Constituția României, republicată.

4.  În urma dezbaterii, în ședința din 16 februarie 2021, Comisia a propus, cu unanimitatea voturilor celor prezenți, un raport de adoptare a proiectului de Lege, în forma adoptată de Senat.

